CELEX: 22020D0301
Language: ro
Date: 2019-12-13 00:00:00
Title: Decizia nr. 282/2019 a Comitetului mixt al SEE din 13 decembrie 2019 de modificare a anexei I (Chestiuni veterinare și fitosanitare) și a anexei II (Reglementări tehnice, standarde, încercări și certificare) la Acordul privind SEE [2020/301]

5.3.2020   
               
               
                  RO
               
               
                  Jurnalul Oficial al Uniunii Europene
               
               
                  L 68/14
               
            
         DECIZIA NR. 282/2019 A COMITETULUI MIXT AL SEE
         din 13 decembrie 2019
         de modificare a anexei I (Chestiuni veterinare și fitosanitare) și a anexei II (Reglementări tehnice, standarde, încercări și certificare) la Acordul privind SEE [2020/301]
         COMITETUL MIXT AL SEE,
         având în vedere Acordul privind Spațiul Economic European (denumit în continuare „Acordul privind SEE”), în special articolul 98,
         întrucât:
         
                     (1)
                  
                  
                     Regulamentul de punere în aplicare (UE) 2019/1715 al Comisiei din 30 septembrie 2019 de stabilire a normelor privind funcționarea sistemului de gestionare a informațiilor pentru controalele oficiale și a componentelor sistemice ale acestuia (Regulamentul IMSOC) (1) trebuie încorporat în Acordul privind SEE.
                  
               
                     (2)
                  
                  
                     Regulamentul de punere în aplicare (UE) 2019/1715 abrogă, cu efect de la 14 decembrie 2019, Deciziile 92/486/CEE (2), 2004/292/CE (3) și 2005/123/CE (4) ale Comisiei, Regulamentul (UE) nr. 16/2011 al Comisiei (5) și Deciziile de punere în aplicare (UE) 2015/1918 (6) și (UE) 2018/1553 (7) ale Comisiei, care sunt încorporate în Acordul privind SEE și care, prin urmare, trebuie eliminate din Acordul privind SEE începând cu 14 decembrie 2019.
                  
               
                     (3)
                  
                  
                     Prezenta decizie se referă la legislația care conține dispoziții privind sănătatea plantelor. Legislația privind sănătatea plantelor nu intră în domeniul de aplicare al Acordului SEE și, prin urmare, dispozițiile privind sănătatea plantelor nu se aplică statelor AELS.
                  
               
                     (4)
                  
                  
                     Prezenta decizie se referă la legislația privind animalele vii, altele decât peștii și animalele de acvacultură. Legislația privind aceste chestiuni nu se aplică Islandei, astfel cum se specifică la punctul 2 din partea introductivă a capitolului I din anexa I la Acordul privind SEE.
                  
               
                     (5)
                  
                  
                     Prezenta decizie se referă la legislația privind chestiunile veterinare, hrana pentru animale și produsele alimentare. Legislația privind chestiunile veterinare, hrana pentru animale și produsele alimentare nu se aplică Liechtensteinului atât timp cât aplicarea Acordului dintre Comunitatea Europeană și Confederația Elvețiană privind schimburile comerciale cu produse agricole se extinde la Liechtenstein, astfel cum se specifică în adaptările sectoriale aduse anexei I și în partea introductivă a capitolului XII din anexa II la Acordul privind SEE. Prin urmare, prezenta decizie nu se aplică Liechtensteinului.
                  
               
                     (6)
                  
                  
                     Regulamentul de punere în aplicare (UE) 2019/1715 stabilește normele de funcționare a IMSOC, care a fost instituit prin Regulamentul (UE) 2017/625 al Parlamentului European și al Consiliului (8). Pentru a asigura omogenitatea și aplicarea uniformă a normelor privind controalele oficiale în SEE, statele AELS și Autoritatea AELS de Supraveghere trebuie să aibă acces la IMSOC.
                  
               
                     (7)
                  
                  
                     Prin urmare, anexele I și II la Acordul privind SEE ar trebui modificate în consecință,
                  
               ADOPTĂ PREZENTA DECIZIE:
         
            Articolul 1
            Anexa I la Acordul privind SEE se modifică după cum urmează:
            
                        1.
                     
                     
                        În partea 1.1 din capitolul I, după punctul 11bc [Regulamentul delegat (UE) 2019/1666 al Comisiei] se introduce următorul punct:
                        
                                    „11bd
                                 
                                 
                                    
                                       32019 R 1715: Regulamentul de punere în aplicare (UE) 2019/1715 al Comisiei din 30 septembrie 2019 de stabilire a normelor privind funcționarea sistemului de gestionare a informațiilor pentru controalele oficiale și a componentelor sistemice ale acestuia (Regulamentul IMSOC) (JO L 261, 14.10.2019, p. 37).
                                    În sensul prezentului acord, dispozițiile regulamentului se citesc cu următoarele adaptări:
                                    
                                                (a)
                                             
                                             
                                                Autoritățile competente ale statelor AELS au același acces la IMSOC ca și autoritățile competente ale statelor membre ale UE.
                                             
                                          
                                                (b)
                                             
                                             
                                                Autoritatea AELS de Supraveghere are acces la IMSOC.”
                                             
                                          
                              
                  
                        2.
                     
                     
                        În capitolul II, după punctul 31qc [Regulamentul delegat (UE) 2019/1666 al Comisiei] se introduce următorul punct:
                        
                                    „31qd
                                 
                                 
                                    
                                       32019 R 1715: Regulamentul de punere în aplicare (UE) 2019/1715 al Comisiei din 30 septembrie 2019 de stabilire a normelor privind funcționarea sistemului de gestionare a informațiilor pentru controalele oficiale și a componentelor sistemice ale acestuia (Regulamentul IMSOC) (JO L 261, 14.10.2019, p. 37).
                                    În sensul prezentului acord, dispozițiile regulamentului se citesc cu următoarele adaptări:
                                    
                                                (a)
                                             
                                             
                                                Autoritățile competente ale statelor AELS au același acces la IMSOC ca și autoritățile competente ale statelor membre ale UE.
                                             
                                          
                                                (b)
                                             
                                             
                                                Autoritatea AELS de Supraveghere are acces la IMSOC.”
                                             
                                          
                              
                  
                        3.
                     
                     
                        Textul de la punctul 11a [Decizia de punere în aplicare (UE) 2015/1918 a Comisiei] din partea 1.1 a capitolului I, de la punctul 12 (Decizia 92/486/CEE a Comisiei) și de la punctul 118 (Decizia 2004/292/CE a Comisiei) din partea 1.2 a capitolului I, de la punctul 54 [Regulamentul (UE) nr. 16/2011 al Comisiei] din partea 6.2 a capitolului I, de la punctul 31ja [Decizia de punere în aplicare (UE) 2015/1918 a Comisiei] și de la punctul 47a [Regulamentul (UE) nr. 16/2011 al Comisiei] din capitolul II se elimină începând cu 14 decembrie 2019.
                     
                  
         
            Articolul 2
            Capitolul XII din anexa II la Acordul privind SEE se modifică după cum urmează:
            
                        1.
                     
                     
                        După punctul 164c [Regulamentul delegat (UE) 2019/1666 al Comisiei] se introduce următorul punct:
                        
                                    „164d
                                 
                                 
                                    
                                       32019 R 1715: Regulamentul de punere în aplicare (UE) 2019/1715 al Comisiei din 30 septembrie 2019 de stabilire a normelor privind funcționarea sistemului de gestionare a informațiilor pentru controalele oficiale și a componentelor sistemice ale acestuia (Regulamentul IMSOC) (JO L 261, 14.10.2019, p. 37).
                                    În sensul prezentului acord, dispozițiile regulamentului se citesc cu următoarele adaptări:
                                    
                                                (a)
                                             
                                             
                                                Autoritățile competente ale statelor AELS au același acces la IMSOC ca și autoritățile competente ale statelor membre ale UE.
                                             
                                          
                                                (b)
                                             
                                             
                                                Autoritatea AELS de Supraveghere are acces la IMSOC.”
                                             
                                          
                              
                  
                        2.
                     
                     
                        Textul de la punctele 54zzzia (Decizia de punere în aplicare (UE) 2015/1918 a Comisiei) și 54zzzzzm [Regulamentul (UE) nr. 16/2011 al Comisiei] se elimină începând cu 14 decembrie 2019.
                     
                  
         
            Articolul 3
            Textele Regulamentului de punere în aplicare (UE) 2019/1715 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 4
            Prezenta decizie intră în vigoare la 14 decembrie 2019, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1), sau la data intrării în vigoare a Deciziei nr. 210/2019 a Comitetului mixt al SEE din 27 septembrie 2019 (9), dacă această dată este ulterioară.
         
         
            Articolul 5
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 13 decembrie 2019.
            
               
                  Pentru Comitetul mixt al SEE
               
               
                  Președintele
               
               Gunnar PÁLSSON
            
         
         
            (1)  JO L 261, 14.10.2019, p. 37.
         
            (2)  JO L 291, 7.10.1992, p. 20.
         
            (3)  JO L 94, 31.3.2004, p. 63.
         
            (4)  JO L 39, 11.2.2005, p. 53.
         
            (5)  JO L 6, 11.1.2011, p. 7.
         
            (6)  JO L 280, 24.10.2015, p. 31.
         
            (7)  JO L 260, 17.10.2018, p. 22.
         
            (8)  JO L 95, 7.4.2017, p. 1.
         
            (*1)  Nu au fost semnalate obligații constituționale.
         
            (9)  Nepublicat încă în Jurnalul Oficial.